《立秋日内廷视草》
元代·周伯琦

鸡人应漏报新秋，冠佩侵晨侍衮旒。香案天光纡凤尾，玉除云衮动螭头。

花明锦绣朱阑绕，殿耸金银宝气浮。坐致雍熙宵旰切，代言深愧古人优。

作者简介：（1298—1369）饶州人，字伯温，号玉雪坡真逸。周应极子。幼入国学为上舍生，以荫补南海簿，三转为翰林修撰，顺帝至正中累迁参知政事，招谕平江张士诚，拜江浙行省左丞，留平江十余年。士诚灭，乃归，寻卒。仪观温雅，博学工文章，尤以篆隶真草擅名。有《说文字原》、《六书正讹》等。